HNK Rijeka

Povijest kluba:

HNK Rijeka je hrvatski nogometni klub iz Rijeke. Nastaje 1946. godine pod imenom "Kvarner". Osnivači kluba bili su tada vodeći sportski djelatnici u gradu: Drago Harapin, Edo Radetti, Renato Tich itd, prvi predsjednik je bio dr.Ljudevit Sošić i prvi trener Hans Bloch. Klub je svoju prvu utakmicu odigrao na domaćem terenu protiv Splitskog Hajduka a rezulatat je bio 2:0 za domaće. Prvi pogodak u povijesti kluba postigao je Rinaldo Petroni.

Godine 1954. klub mijenja naziv u NK Rijeka. U doba Domovinskog rata NK Rijeka vrši malenu promjenu imena u HNK Rijeka (Hrvatski nogometni klub Rijeka).

U sezoni 1998/99. je skandaloznim suđenjem u zaključnom dijelu prvenstva, u ligi za prvaka, HNK Rijeka ostala bez svog prvog naslova prvaka. U posljednim minutama zadnjeg kola prvenstva poništen je regularan pogodak HNK Rijeke protiv "Osijeka", kojim bi Rijeka pobijedila Osijek i postala prvakom. HNK Rijeka je jedan od tri najveća kluba Hrvatske.

Tijekom siječnja 2012. godine dogovoreno je da će talijanski poslovni čovjek Gabriele Volpi, ujedno i vlasnik fondacije Social Sport, preuzeti 70% vlasničkog udjela HNK Rijeke.

Armada riječka navijačka skupina nastala je 1987.godine.

Provod sa "Moja Rijeka" na stadionu Kantrida:

U utorak oko 12h krenuli smo pješice iz Osnovne škole „Srdoči" prema Kantridi. Vodili su nas profesori Vesna Slaviček i Saša Jereminov. Dan je bio prekrasan a moje uzbuđenje je raslo iz minute u minutu. Volim nogomet,volim ovaj grad i naš NK Rijeka. Ne propuštam nijednu utakmicu, najviše volim sa mojom obitelji ići na tribinu D gdje zajedno sa cijelom Armadom dajemo podršku za pobjedu. Stigli smo oko 13:30h i tamo nas je dočekao predstavnik NK Rijeke. Prvo nas je odveo u konfenrencijsku salu gdje smo imali čast upoznati dva igrača NK Rijeke Ivana Močinića i Josipa Ivančića. Mogli smo ispitivati igrače šta god smo htjeli. Pitao sam Močinića da li će NK Rijeka osvojiti kup,odgovorio mi je da će se potruditi i uz podršku navijača osvojiti kup. Bila mi je velika čast upoznati Riječke dečke i razgovarati sa njima. Nakon toga smo otišli na stadion Kantrida gdje nam je predstavnik ispričao sve zanimljivosti o stadionu "Kantrida". Nakon toga otišli smo vidjeti sve trofeje koje je Rijeka osvojila.Saznao sam toliko zanimljivih podataka koje nisam uopće znao. Oduševio sam se cijelim obilaskom.

Hvala vam profesori što ste nam to omogućili!!!

MARIANO POLOVINA , 5B